Document ID: 31990R1930

NEUVOSTON ASETUS (ETY) N:o 1930/90,
annettu 29 päivänä kesäkuuta 1990,
elintarvikeapupolitiikasta ja elintarvikeavun hallinnosta annetun asetuksen (ETY) N:o 3972/86, varastointiohjelmien ja pikahälytysjärjestelmien täytäntöönpanosta annetun asetuksen (ETY) N:o 2507/88 ja kansainvälisten toimielinten ja muiden kuin julkishallinnon järjestöjen suorittamien elintarviketuotteiden tai siementen ostojen yhteisrahoitustoimien täytäntöönpanosta annetun asetuksen (ETY) N:o 2508/88 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 235 artiklan,
ottaa huomioon komission ehdotuksen,
ottaa huomioon Euroopan parlamentin lausunnon(1),
sekä katsoo, että
asetuksissa (ETY) N:o 3972/86(2), (ETY) N:o 2507/88(3) ja (ETY) N:o 2508/88(4) säädetään, että komissiota avustaa komitea tiettyjen niihin sisältyvien säännösten soveltamisessa,
päätöksellä 87/373/ETY(5) vahvistetaan komissiolle annettujen täytäntöönpanovaltuuksien käyttöä koskevat yksityiskohtaiset säännöt,
asetuksella (ETY) N:o 3972/86 elintarvikeapukomiteaa varten säädetyt menettelyt eivät vastaa päätöksen 87/373/ETY määräyksiä, ja niitä olisi tämän vuoksi muutettava,
elintarvikeapukomitean olisi avustettava komissiota asetusten (ETY) N:o 2507/88 ja (ETY) N:o 2508/88 soveltamisessa samoja menettelyjä noudattaen, ja näitä asetuksia olisi tämän vuoksi muutettava,
asetuksia (ETY) N:o 3972/86, (ETY) N:o 2507/88 ja (ETY) N:o 2508/88 sovelletaan ainoastaan 30 päivään kesäkuuta 1990, ja niiden voimassaoloa olisi jatkettava toistaiseksi, ja
perustamissopimuksessa ei ole muuta tämän asetuksen antamiseen valtuuttavaa määräystä kuin 235 artikla,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 3972/86 seuraavasti:
1. Korvataan 7 artiklan 1 kohta seuraavasti:
"1. Komissiota avustaa elintarvikekomitea, jäljempänä `komitea`, joka muodostuu jäsenvaltioiden edustajista ja jonka puheenjohtajana on komission edustaja".
2. Korvataan 8 artikla seuraavasti:
"8 artikla
Jos tässä artiklassa säädettyä menettelyä on noudatettava, komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen.
Komissio päättää toimenpiteistä, joita sovelletaan välittömästi. Jos toimenpiteet eivät kuitenkaan ole komitean lausunnon mukaisia, komissio ilmoittaa niistä viipymättä neuvostolle. Siinä tapauksessa komissio lykkää päättämiensä toimenpiteiden soveltamista kahdella kuukaudella ilmoituksen tekopäivästä.
Neuvosto voi määräenemmistöllä päättää asiasta toisin edellisessä kohdassa tarkoitetun ajan kuluessa."
2 artikla
1. Muutetaan asetukset (ETY) N:o 2507/88 ja (ETY) N:o 2508/88 seuraavasti:
a) Korvataan asetuksen (ETY) N:o 2507/88 8 artiklan 1 kohdassa ja asetuksen (ETY) N:o 2508/88 3 artiklan 1 kohdassa ilmaisu "päättää komissio" ilmaisulla "vahvistetaan 2 kohdassa säädettyä menettelyä noudattaen".
b) korvataan asetuksen (ETY) N:o 2507/88 8 artiklan 2 ja 3 kohta ja asetuksen (ETY) N:o 2508/88 3 artiklan 2 ja 3 kohta seuraavasti:
"2. Komissiota avustaa asetuksen (ETY) N:o 3972/86 7 artiklan 1 kohdassa tarkoitettu elintarvikeapukomitea mainitun asetuksen 8 artiklassa säädettyä menettelyä noudattaen."
2. Asetuksen (ETY) N:o 2507/88 8 artiklan ja vastaavasti asetuksen (ETY) N:o 2508/88 3 artiklan 4 kohdasta tulee 3 kohta.
3 artikla
Poistetaan asetuksen (ETY) N:o 3972/86 14 artiklan, asetuksen (ETY) N:o 2507/88 13 artiklan ja asetuksen (ETY) N:o 2508/88 9 artiklan 2 kohta.
4 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 29 päivänä kesäkuuta 1990.

Labels: 2
17
5
3
6